Document ID: 32000R2357

Κανονισμός (ΕΚ) αριθ. 2357/2000 της Επιτροπής
της 24ης Οκτωβρίου 2000
σχετικά με την τροποποίηση του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 31 παράγραφος 14,
Εκτιμώντας τα ακόλουθα:
(1) Δυνάμει του άρθρου 5 παράγραφος 1 του κανονισμού (ΕΚ) αριθ. 1291/2000 της Επιτροπής(3), που εφαρμόζεται από την 1η Οκτωβρίου 2000, δεν υπάρχει από την ημερομηνία αυτή η δυνατότητα χρησιμοποίησης πιστοποιητικών εξαγωγής με προκαθορισμό της επιστροφής για τις παραδόσεις στις ένοπλες δυνάμεις που αναφέρονται στο άρθρο 36 παράγραφος 1 στοιχείο γ) του κανονισμού (ΕΚ) αριθ. 800/1999 της Επιτροπής(4), όπως τροποποιήθηκε από τον κανονισμό (ΕΚ) αριθ. 1557/2000(5). Λαμβανομένης υπόψη της οικονομικής σημασίας των παραδόσεων αυτών για τον γαλακτοκομικό τομέα, πρέπει να προβλεφθεί παρέκκλιση από το άρθρο 5 παράγραφος 1 του κανονισμού (ΕΚ) αριθ. 1291/2000 και να καθορισθεί εκ νέου χωρίς καθυστέρηση η δυνατότητα προκαθορισμού της επιστροφής για τις εν λόγω παραδόσεις γαλακτοκομικών προϊόντων.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 174/1999 της Επιτροπής(6) προστίθεται το ακόλουθο εδάφιο μετά το πρώτο εδάφιο:"Ωστόσο, κατά παρέκκλιση από το πρώτο εδάφιο, το πιστοποιητικό εξαγωγής με προκαθορισμό της επιστροφής μπορεί να χρησιμοποιηθεί για τη χορήγηση επιστροφής για τις εξαγωγές γαλακτοκομικών προϊόντων που αναφέρονται στο άρθρο 36 παράγραφος 1 στοιχείο γ) του κανονισμού (ΕΚ) αριθ. 800/1999."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 2000.

Labels: 3
17